katedraal of kommunitie | die ander kant
katedraal of kommunitie
As jy Garsfontein van daar na die Ooste van Pretoria toe, en 'n regs vang in De Villa Boa, dan kry jy op links die katedraal van die gnossies. Die hoofkwartier, soos Johan Rossouw dit beskryf. NG Moreleta. Ek onthou vroeër jare, toe NG Moreletta nog 'n senior pastor gehad het, toe Dirkie van der Spuy nog Moreleta se voice was. Hulle het steeds een, maar mens hoor nie baie van haar nie. Nee, vandag hoor mens net van die Katedraal. Die R50,000,000 se gebou (of was dit so min), en ek hoor daar word steeds aangebou!
Maar wanneer ek hierdie paadjie ry dan is dit nie Moreleta toe nie. Oor hulle wil ek nie te veel sê nie, daar is genoeg daaroor gesê. Verder af in De Villa Boa, oor Wekker, iewers by 'n volgende straat regs, dan links (ek het verdwaal oppad soontoe laas keer) kry jy 'n winkelsentrum, agter die sentrum is daar 'n stoorkamer. Daar is nie regtig parking nie, ons was so 15 mense noudieaand daar, en die parking was maar min. Maar hier hou Pierre kerk vir 'n klompie mense.
Third Place is die plek se naam, so algemene naam, vir so 'n klein kerkie, dan ek nou nie eers kan link nie want ek kan nie die url ontdek nie, en google help nie. Hulle noem die stoorkamer "white space", want dit is wat dit is. Dis net 'n wit ruimte, wit mure en dak, met 'n paar ou tuinstoele, maar eintlik moet jy jou eie bring, en koffie in die hoek. Geen naambord. 'n Aircon wat water op jou mors voor jy by die deur kan ingaan. Hulle is 'n community sal baie sê, maar Pierre verduidelik vir hulle dat dit 'n kerk is, en dat ons daai woord moet gaan herontdek, opnuut gaan vul met betekenis, en nie weggooi en verruil vir woorde soos "kommunitie" nie.
Pierre vertel Woensdag dat mense partymaal vir hom sê hulle wil betrokke raak by Third Place – die droom van enige dominee, dat mense hulleself kom aanmeld! Maar, sê hy, daar is niks om by betrokke te raak nie! Ag, jy kan seker koffie ingooi as jy wil, maar daar is nie events of aktiwiteite of dinge wat gedoen moet word nie. As jy wil betrokke raak, leef dan die lewe wat anders is, sê hy…
Net die tyd sal leer of dit die katedraal of die kommunitie is wat die kerk van die toekoms gaan word, maar vir nou maak die katedraal my moedeloos, en die kommunitie gee my hoop…
This entry was posted on Saterdag, Februarie 21st, 2009 at 2:50 nm and is filed under ekklesiologie, emergent, godsdiens, kerk, missiologie, teologie.	You can follow any responses to this entry through the RSS 2.0 feed. You can leave a response, or trackback from your own site.